ประจำเดือนไม่มาตั้งแต่คลอดลูกได้2เดือน (ฉีดยาคุมหลังคลอด)ลูกได้2ขวบเปลี่ยนมาเป้นยาคุมแบบกินแทน ตอนนี้ ลูกอายุ3ขวบ4เดือน (หยุดกินหยุดฉีดปล่อยมา10เดือนแล้ว)ประจำเดือนก็ยังไม่มาเลย (ตอนกินตอนฉีดก้ไม่มีประจำเดือนเลย)ตอนนี้อยากมีลูกคนที่2ค่ะ แต่หลายคนบอกต้องรอประจำเดือนมาก่อนค่ะถึงจะท้องได้ ประจำเดือนไม่มาก้ท้องไม่ได้ใช่มั้ยค้ะ 🥺🥺🥺🥺
สวัสดีค่ะ การใช้ยาคุมแบบฉีดคุมกำเนิดทุก 1 หรือ 3 เดือนนั้น เป็นการคุมกำเนิดที่มีประสิทธิภาพสูง โอกาสตั้งครรภ์ขณะฉีดยามีน้อยกว่า 1% แต่ในระหว่างที่ใช้ยาฉีด โดยเฉพาะอย่างยิ่งที่เป็นแบบทุก 3 เดือนนั้น อาจจะทำให้ประจำเดือนมาคลาดเคลื่อนหรือไม่มาได้โดยหลังจากการหยุดใช้ยาฉีด ควรจะกลับมามีการตกไข่และมีรอบเดือนตามปกติภายในประมาณ 1-6 เดือนหลังหยุดยา และหากใช้ยาคุมแบบรับประทานจริงๆแล้ว ประจำเดือนควรจะต้องมาในช่วงหมดแผงยาคุมค่ะ ยกเว้นว่าเป็นการกินต่อแผงแบบ 21 เม็ดไปโดยไม่เว้น 7 วันเลย ซึ่งข้างฉลากไม่ได้แนะนำให้ทำแบบนั้นหากไม่ต้องการเลื่อนประจำเดือนดังนั้นการที่ประจำเดือนไม่มาขณะที่ใช้ยาคุมกำเนิดน่าจะเป็นความผิดปกติ และเมื่อหยุดการใช้ยาคุมไปแล้วถึง 10 เดือน ประจำเดือนควรจะกลับมาเป็นปกติ หากประจำเดือนยังไม่มา อาจมีสาเหตุอื่นๆที่เป็นไปได้เช่น การมีถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบางผิดปกติ เป็นต้น ควรไปพบแพทย์เพื่อตรวจเพิ่มเติม หากไม่มีประจำเดือนแสดงว่าน่าจะไม่มีการตกไข่ และโอกาสตั้งครรภ์ก็น่าจะมีได้น้อยมาก